Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10239

1. Általános rész 1.1 Amennyiben erről más előírás nem rendelkezik, Egyezményes Légkört és szélcsend időjárási körülményeket vegyenek figyelembe. 1.2 A hajtómű teljesítmények a 80 %-os relatív nedvességtartalmú általános légköri viszonyok között tapasztalható vízpára-nyomás alapján kerültek meghatározásra. Amennyiben a teljesítményt a szabványosnál magasabb hőmérsékletre számítják ki, az adott tengerszint feletti magasságra vonatkozó vízpára-nyomást az egyezményes légköri viszonyokra meghatározottak szerint vegyék figyelembe. 1.3 Az adott repülési helyzetre vonatkozó összes teljesítmény adatot úgy határozzák meg, hogy a hajtómű segédberendezései felveszik az adott repülési helyzetnek megfelelő hajtómű teljesítményt. 1.4 Válasszanak ki különböző fékszárny helyzeteket úgy, hogy ezek az elfogadott üzemeltetési módszerek és eljárások alapján a tömeg, a tengerszint feletti magasság valamint a hőmérséklet szerint változtathatók legyenek. 1.5 A súlypont helyzetet megengedett tartományon belül úgy válasszák meg, hogy az ilyen elrendezéssel és hajtómű teljesítménnyel elérhető repülőgép üzemeltetési teljesítmény az adott helyzetben minimumnak tekintendő. 1.6 A repülőgép üzemeltetési teljesítményét úgy határozzák meg, hogy a hajtóműre elfogadott korlátozásokat semmiféle körülmények között ne lépjék túl. 1.7 A meghatározott teljesítményt úgy tervezzék meg, hogy az a repülőgép üzemeltetési korlátozásainak teljesítéséhez közvetlenül felhasználható legyen.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes